Datatähti

Datatähti () on opetushallituksen ja MAOL:n järjestämä tietotekniikkakilpailu. Osallistujapulan vuoksi kilpailussa on nykyään vain yksi sarja, nimellisesti lukiosarja. Alkukilpailu pidetään syksyllä Internetin välityksellä, loppukilpailu järjestetään Helsingin yliopistossa samoihin aikoihin muiden neljän tieteen kisojen loppukilpailujen kanssa, yleensä helmikuun alussa.

Alkukilpailu
Datatähden alkukilpailussa aikaa on kaksi viikkoa. Alkukilpailussa on tyypillisesti viisi osatehtävistä koostuvaa kilpailutehtävää, jotka julkaistaan Internetissä kilpailun alkaessa, yleensä loka-marraskuun vaihteessa. Loppukilpailuun valitaan noin 15–20 parasta kokonaispisteiden perusteella.

Ohjelmointitehtävät
Tehtävät ovat yleensä luonteeltaan algoritmisia, eli tarkoituksena on ohjelmoida algoritmi tietyn ongelman ratkaisemiseen. Sallitut ohjelmointikielet ovat nykyään C++, Java, Python, Haskell ja Pascal. Kilpailutehtävien ratkaisemiseksi ei yleensä tarvita ohjelmointikielten hienouksia tai erilaisia optimointikikkoja, vaan hyvän algoritmin keksiminen ja sen oikea toteuttaminen riittävät.

Datatähden alkukilpailun ohjelmointitehtävät on yleensä suunniteltu niin, että osan tehtävistä annettavista pisteistä voi saada yksinkertaisillakin algoritmeilla. Syvempi perehtyneisyys algoritmeihin on kuitenkin hyödyllistä erityisesti Datatähden loppukilpailussa sekä IOI-kisoissa pärjäämisen kannalta.

Loppukilpailu
Loppukilpailu järjestetään Helsingissä tavallisesti helmikuun alussa. Kilpailussa on yleensä kuusi 100 pisteen arvoista ohjelmointitehtävää. Alkukilpailumenestys ei vaikuta loppukilpailun pisteytykseen.

Palkinnot
Datatähtikilpailussa jaetaan voittajalle 600€, toiselle 350€ ja kolmannelle 200€ suuruiset palkinnot. Lisäksi jotkin suomalaiset yliopistot tarjoavat kymmenen parhaan joukkoon sijoittuneille opiskelupaikan ilman pääsykoetta.

Voittajia
 Vuosi Lukiosarjan voittaja Peruskoulusarjan voittaja 1991  Arttu RajantieHelsingin Sanomat, Nimiä tänään, 17.4.1991  Jani Lehtinen ...  ...  ... 1995  Vesa Rantanen  ... 1996  Vesa RantanenHelsingin Sanomat, Nimiä tänään, 22.4.1996  Jan Lönnberg 1997  Samuli Laine  Tero Karras 1998  Samuli Laine  Johan Brandt 1999  Timo Teräs  Teemu Murtola 2000Vuoden 2000 Datatähdessä oli kaksi sarjaa: yleissarja ja ohjelmointisarja. Lukion yleissarjan voittaja oli Jukka Merinen ja peruskoulun yleissarjan voittaja Petter Holmström  Tero KarrasHelsingin Sanomat, Nimiä tänään, 2.2.2000  Olli-Pekka Kahilakoski 2001  Anssi Kolehmainen  Jaakko Viinikanoja 2002  Markus Ojala  Ville Mäkynen 2003  Ville Mäkynen  Ville Pettersson 2004  Jussi Määttä  Stefan Salo 2005  Mikko Ervasti  Lauri Kenttä 2006  Antti Laaksonen  Teemu VäkipartaVuoden 2006 Datatähden alkukilpailun peruskoulusarjaan osallistui vain yksi kilpailija. Omaa sarjaa peruskoululaisille ei tämän vuoden jälkeen ole enää järjestetty. 2007  Mikko Sysikaski  - 2008  Mikko SysikaskiOpettaja-lehti, 14.2.2008  - 2009  Jussi Kokkala  - 2010  Johannes Laire  - 2011  Jasse Lahdenperä  - 2012  Jasse Lahdenperä  - 2013  Henrik Lievonen   - 2014  Kalle Luopajärvi   - 2015  Tuukka  Korhonen  - 2016  Kalle Luopajärvi  - 2017  Siiri Kuoppala  - 2018  Juha Harviainen  - 2019  Santeri Toivonen  - 2020  Roope Salmi  - 2021  Henrik Aalto  - 2022  Leo Varis  -  2023  Veikko HeikkinenLoppukilpailun tulokset 2023   - 

Jatkovalmennus
Loppukilpailun jälkeen valitaan valmennusryhmä, jolle pidetään valmennusleiri, mikäli rahatilanne sen sallii. Valintakriteereitä ovat sijoittuminen Datatähden alku- ja loppukilpailussa, CSES-järjestelmässä olevien valmennustehtävien tekeminenCSES-järjestelmän Datatähti-valmennus  ja aktiivisuus Internetissä oleviin ohjelmointikilpailuihin osallistumisessa. Leirin ja edellä mainittujen kriteereiden perusteella valitaan kuuden hengen joukkue kansainväliseen BOI-kilpailuun ja sieltä edelleen neljän hengen joukkue IOI-kilpailuun. Valmennusvastuu on tällä hetkellä Helsingin yliopistolla.

Katso myös

 Neljän tieteen kisat
 Kansainväliset tietotekniikkaolympialaiset eli IOI

Lähteet

Aiheesta muualla
Datatähti.fi
MAOL ry:n Datatähti-sivu
Suomenkielistä tietoa ohjelmointikilpailuista antava sivu
Tuloksia eri vuosilta:
1998
1999
2000  (vain alkukilpailun tulokset)
2001 
2002 
2003
2004
2006(vain lukiosarjan tulokset)
2009 (pdf)
Vuoden 2010 alkukilpailutehtävät 
Turun yliopiston vanhat Datatähti-sivut 
Tehtäviä ja tuloksia Ohjelmointiputkassa 

Luokka:Ohjelmointi
Luokka:Tietokonetekniikka